text: Ulèëbalang phôn nyang paréntah di Keulèëbalangan Keureutoë nakeuh Teuku Keujruën Peugamat dan nyang keuseuneulheuëh hingga Indônesia madéka nakeuh Teuku Raja Sabi. Tapi na sidroë ulèëbalang nyang jithèë nibak nanggroë nyan nakeuh Cut Nyak Asiah. Gobnyan geunantoë lakoëgeuh nyan nan lakoë gobnyan nakeuh Teuku Chik Muhammad Ali 'oh lheuëh lakoëgeuh nyan meuninggai. Cut Nyak Asiah nakeuh sidroë ureuëng inöng nyang beuhê ngön gigèh dan caröng bak geumeututô lam majeulih.
text: #000001
text: Meukawén antara Cut Nyak Asiah deungön Teuku Chik Muhammad Ali lahé duwa droë aneuk, teutapi ban duwa aneuk nyan ka meuninggai yôh watèë ubeut. Meunurôt adat sidroë ulèëbalang nyang meuninggai suwah geugantoë lé turônangeuh. Meusabab nyan keuh Cut Nyak Asiah geucok duwa droë aneuk agam T Bén Beureughang nyang nan Teuku Syamsarif ngön Teuku Cut Muhammad seubagoë aneukgeuh. 'Oh lheuëh Cut Nyak Asiah meuninggai Olanda nyang ka hasé jiduëk di Keureutoë jicuba peukacho peuliték keureutoë jineuk peupok sabé-sabé bansawan keureutoë. Olanda jiangkèë Teuku Syamsarif, nyang hana jigalak lé rakyat sabab meurakan atawa keureuja-sama deungön Olanda, seubagoë uleebalang. Teuku Cut Muhammad han geuteurimöng buët keurijasama nyan. Lheuëh nyan, gobnyan geupimpén rakyatgeuh geulawan Olanda dan geumeujuwang lam glé sajan rakyatgeuh.
text: #000002